title: Yann Talbot
text: Yann Talbot (1940 Lannuon-2018 Plerin) zo ur skrivagner brezhonek hag ur beleg katolik. 
  
  Person Landreger e oa bet goude bezañ bet hini Rostrenenn, a-raok dont da barrez Lannuon. Un toullad troidigezhioù en deus bet embannet el Liamm diwar danevelloù Jorge Luis Borges, William Faulkner ha re all. Troet en deus ivez Franz Kafka. Bet eo bet kelenner war ar skiantoù armerzhel ha sokial ha war ar brezhoneg.
  
  Buhez
  Ganet eo bet Yann Talbot e Lannuon, e Treger, er bloavezh 1940. Bevet en deus eno gant e dud, e c'hoar hag e vreur (marv eo hemañ d'e 14 vloaz). Kroget eo da zeskiñ brezhoneg e skolaj Sant-Jozef (Lannuon) peogwir e oa troet gant sevenadur Breizh hag ivez peogwir ne oa ket bet savet e brezhoneg met e galleg. Klevet a rae brezhoneg er gêr memestra.
  
  Diwezhatoc'h e krogas gant studioù war an istor e Roazhon hag eno eo e krogas da gompren, da gomz ha da lenn brezhoneg tro-dro da 17/18 vloaz. E studioù uhel war ar brederouriezh hag an doueoniezh a reas en Añje.
  
  Pan erruas war an oad e voe anvet da berson Landreger goude bezañ bet hini Rostrenn met a-raok e voe kelenner war an istor hag an douaroniezh, ar studioù ekonomikel ha sokial hag evel-just war ar brezhoneg e skol Campostal e Rostrenn.
  
  Plediñ a ra gant ar gevredigezh Breuriezh Sant Erwan en doa krouet e 1962 gant ar veleion Armañs ar C'halvez ha Per Bourdellez. Alies a-walc'h e lid oferennoù evit tud an Emsav evel obidoù Yann Fouere e 2011 pe gant ar gevredigezh Mignoned Feiz ha Breizh.
  
  E varv
  Marvet eo e Plerin, ha beziet e Lannuon.
  
  Oberennoù
  Skrivet ez eus bet kalz a bennadoù gant Yann Talbot, dreist-holl e-barzh Al Liamm ha Kannadig Imbourc'h. Met skrivet en deus ivez un nebeud danevelloù, barzhonegoù ha troidigezhioù.
  
  Levrioù
  An Treuzstummadur, oberenn Franz Kafka, bet troet gantañ diwar an alamaneg, hag embannet gant Embannadurioù al Lanv (2009).
  
  Pennadoù
  
  Al Liamm
  Añjela Duval : ur plac'h hag he stourm, niv.210, p.55
  Pa vin marv, niv.211, p.49
  Prezegenn da-geñver obidoù an Aotrou Klerg, niv.226, p.247 
  Gwilherm Dubourg, beleg (1928-1988), niv.247, p.85
  Per Bourdellez : va mestr, niv.256, p.243
  Homelienn evit dekvet deiz-ha-bloaz marv Añjela Duval, niv.269, p.398
  
  Kannadig Imbourc'h
  Ar Feiz, an Esperañs, ar Garantez, niverenn 18
  Ar mogerioù ouzh hon dispartiañ diouzh Doue, niverenn 86, Mezheven 2014
  Kentañ Sul ar c’horaiz : « Karc’hariet e oan ha deuet oc’h betek ennon », niverenn 26
  Mark 16, 9-20 Oferenn Sant Loup, niverenn 22
  Teneridigezh Doue, niverenn 74, Genver-C'hwevrer 2012
  
  Barzhonegoù
  Recife, niv.108, p.7
  Ho trugarekaat a ran, va Doue, niv.122, p.217
  Ne fell ket din mont d'o skol, niv.134, p.172
  Devet hon eus an ilizoù, niv. 195, p.262
  
  Danevelloù
  Angelloù ar Morvleiz, niv.107, p.422
  
  Troidigezhioù
  Ar groaz houarn, Al Liamm, niv.242, p.214
  Nolly Lost-Kotoñs, niv.253, p.121
  Ar c'hampion, niv.257, p.364
  Merc'heta, niv.259, p.136
  An Aviel hervez sant Mark, niv.269, p.387
  Ur rozenn evit Emili, gant William Faulkner, niv.302, p.300
  
  Liamm diavaez
   Ur pennad-kaoz gant Yann Talbot diwar Gaouenn.net
  
  Troourien vrezhonek
  Meneger ar skrivagnerien
  Skrivagnerien Breizh
  Skrivagnerien vrezhonek
  Beleien Breizh
  Ganedigezhioù 1940
  Marvioù 2018